b'\n_START_ARTICLE_\nBiljard\n_START_SECTION_\nZgodovina\n_START_PARAGRAPH_\nZgodovinarji se strinjajo, da se je biljard razvil na prehodu iz 14. v 15. stoletje iz iger, ki so se odvijale na travi (zato se na igralnih mizah pogosto uporablja zelena barva). Biljard je v zaprti prostor prvi prinesel francoski monarh Ludvik XIV. \xc4\x8cez Atlantik se je igra raz\xc5\xa1irila v za\xc4\x8detku 19. stoletja.\n_START_SECTION_\nOprema\n_START_PARAGRAPH_\nPoleg krogel, palice in mize je za nemoten potek igre potrebno imeti \xc5\xa1e nekaj drugih pripomo\xc4\x8dkov. Med njimi so najpomembnej\xc5\xa1i trikotnik, kreda in dodatne palice. Nekateri tekmovalci nosijo na slab\xc5\xa1i roki posebne rokavice, ki jim omogo\xc4\x8dajo stabilnej\xc5\xa1o roko pri  zadevanju krogel.\n_START_SECTION_\nPalica\n_START_PARAGRAPH_\nPalica je klju\xc4\x8dnega pomena pri poteku igre. Igralci lahko udarjajo krogle samo z njenim vrhom, ki je izdelan iz trdega usnja. Z izjemo snookerja, kjer se zaradi u\xc4\x8dinkovitosti uporablja samo ena palica, se med igro lahko zamenja ve\xc4\x8d razli\xc4\x8dnih palic, odvisno od udarca, ki se izvaja. Palice so navadno dvodelne, najbolj kvalitetne pa so narejene iz lesa.\n_START_SECTION_\nKrogle\n_START_PARAGRAPH_\n\xc5\xa0tevilo, oblika in velikost krogel se razlikuje glede na razli\xc4\x8dico biljardne igre. Krogle za karambol imajo dalj\xc5\xa1i premer in so navadno v kompletu po tri ali \xc5\xa1tiri, odvisno od igre._NEWLINE_Krogel za osmico je v ameri\xc5\xa1kem kompletu \xc5\xa1estnajst, in sicer so to bela in \xc4\x8drna krogla ter sedem polnih in praznih krogel. Ista razli\xc4\x8dica krogel se uporablja tudi v devetici in desetici. Za igranje britanske osmice so krogle nekoliko manj\xc5\xa1ega premera, v kompletu pa je sedem rumenih in sedem rede\xc4\x8dih ali modrih krogel ter ena \xc4\x8drna in bela krogla. Pri snookerju se uporabljajo najmanj\xc5\xa1e krogle, in sicer 15 rde\xc4\x8dih, \xc5\xa1est barvnih in ena bela krogla.\n_START_SECTION_\nMiza\n_START_PARAGRAPH_\nNe glede na velikost mize je \xc5\xa1irina mize enaka polovici dol\xc5\xbeine. Prostor namenjen premikanje krogel na mizi za osmico in devetico je okoli 254 x 127 centimetrov. Pri karambolu so mize  nekoliko ve\xc4\x8dje, dimenzije zna\xc5\xa1ajo pribli\xc5\xbeno 300 x 150 centimetrov. Mize za snooker so najve\xc4\x8dje, merijo pribli\xc5\xbeno 366 x 183 centimetrov. Povr\xc5\xa1ina na kateri se igra snooker je hitrej\xc5\xa1a, kar pomeni, da po njej krogle potujejo z ve\xc4\x8djo hitrostjo. _NEWLINE_Platno, na katerem se odvija igra je najbolj pogosto zelene barve, pojavljata se tudi modra in rde\xc4\x8da barva.\n_START_SECTION_\nTrikotnik\n_START_PARAGRAPH_\nTrikotnik je obi\xc4\x8dajno ime za plasti\xc4\x8dni, leseni ali aluminijasti okvir, ki omogo\xc4\x8da zlaganje krogel pred za\xc4\x8detnim udarcem. Pri vseh igrah se ne uporablja trikotna oblika okvirja. Krogle so v ve\xc4\x8dini iger zlo\xc5\xbeene z vidika igralca, ki izvaja za\xc4\x8detni udarec. Mo\xc5\xbenih je ve\xc4\x8d razli\xc4\x8dnih postavitev krogel.\n_START_SECTION_\nKreda\n_START_PARAGRAPH_\nGre za modrikasto snov, ki temelji na silikatu in ne kalcijevem karbonatu, na katerem temeljijo nam znane krede. Igralci to kredo nana\xc5\xa1ajo pred vsakim udarcem. Tako pove\xc4\x8dajo trenje in s tem zmanj\xc5\xa1ajo mo\xc5\xbenost napake med ciljanjem krogle.Dodatne palice'